বেলডাঙা বড়ুয়া মোড়ে অশান্তি-কাণ্ডে মাঠে NIA, হাইকোর্টের নির্দেশ চ্যালেঞ্জ করে সুপ্রিম কোর্টে রাজ্য

মুর্শিদাবাদ: মুর্শিদাবাদের (Murshidabad) বেলডাঙা (Beldanga) বড়ুয়া মোড়ে গত ১৭ জানুয়ারির অশান্তি ও ভাঙচুরের ঘটনার তদন্তে ফের নেমেছে এনআইএ (NIA)। মঙ্গলবার তদন্তকারী সংস্থার প্রতিনিধিরা ঘটনাস্থল পরিদর্শন করেন। ওই দিন রাস্তা অবরোধকে কেন্দ্র করে ব্যাপক গন্ডগোল, বাসে ভাঙচুর এবং দীর্ঘক্ষণ ১২ নম্বর জাতীয় সড়ক অবরুদ্ধ হয়ে পড়ার ঘটনা ঘটে।

এই ঘটনার প্রেক্ষিতে কলকাতা হাইকোর্টের প্রধান বিচারপতির ডিভিশন বেঞ্চ এনআইএ তদন্তের নির্দেশ দেয়। সেই নির্দেশ মেনেই কেন্দ্রীয় তদন্তকারী সংস্থা মাঠে নেমেছে এবং প্রাথমিক তথ্য ও প্রমাণ সংগ্রহ শুরু করেছে।

আরও পড়ুন: আনন্দপুর কাণ্ডে দুর্ঘটনাস্থলে মানবাধিকার কমিশন

অন্যদিকে, হাইকোর্টের এই নির্দেশকে চ্যালেঞ্জ জানিয়ে সুপ্রিম কোর্টের দ্বারস্থ হয়েছে রাজ্য সরকার। রাজ্যের দাবি, এনআইএ তদন্তের নির্দেশ দেওয়ার যৌক্তিকতা ও আইনি ভিত্তি নিয়ে প্রশ্ন রয়েছে।

ফলে এখন বেলডাঙা-কাণ্ডে তদন্তের পাশাপাশি আইনি লড়াইও গড়িয়েছে দেশের সর্বোচ্চ আদালতে। নজর থাকবে—সুপ্রিম কোর্ট এ বিষয়ে কী অবস্থান নেয়।